2017年3月，陽光檸檬茶推出30年前嘅復刻版包裝，令1987年陽光檸檬茶電視廣告歌重新畀人留意，而咁啱傳媒搵咗廣告歌嘅監製林慕德接受訪問，聲稱廣告歌歌手身份係楊楚營，令楊楚營突然做咗網民熱話。楊楚營個妹楊依琳接受《鴻鵠志－影視筆記》facebook訪問澄清楊楚營唔係孤兒，亦喺facebook留言話佢家姐無同李中浩拍過拖，只係唱歌伙伴同朋友，李中浩喺家姐生日有帶女朋友到場，另外佢喺蘋果日報留言話好嬲無口德嘅網民虛構家姐死因。